สวัสดีค่ะก่อนหน้านี้มีอาการเลือดออกประปริบกระปอยคุณให้ทานยา provera 10 mg 7 วันแล้วก็ให้ทานยาคุมแบบ 21 วัน1. อยากทราบว่าต้องทาน provera 10 mg 7 วัน แล้วรอประจำเดือนมาหลังจากนั้นถ้าประจำเดือนมาจนหายให้ทานยาคุมแบบ 21 วันต่อหนูเข้าใจแบบนี้ถูกต้องไหมคะ2. แล้วกินยา provera 10 mg ครบ 7 วันแล้ว วันถัดมาทานยาคุมแบบ21 เม็ดต่อเลยจะเป็นอะไรไหมคะจะผิดการรักษาของคุณไหมคะ หนูแค่อยากให้ปจด.กลับมาปกติ แต่หนูสับสนการกินให้ถูกวิธีค่ะ
สวัสดีค่ะ ยา provera เป็นยาฮอร์โมนเพศหญิงชนิดหนึ่งที่กินเพื่อรักษาภาวะเลือดออกผิดปกติทางช่องคลอดที่เกิดจากฮอร์โมนจากรังไข่ที่ไม่สมดุลทำให้ประจำเดือนมาไม่ปกติ โดยแพทย์จะให้ยา Medroxyprogesterone acetate (Provera) ขนาด 10 มก. ต่อวัน แนะนำให้ใช้ 7-14 วันต่อเดือน ใช้เวลาในการรักษาทั้งหมด 3-6 เดือนภายใต้การดูแลของแพทย หรือใช้ในช่วงสั้นๆกว่านั้นได้ขึ้นกับข้อบ่งชี้กรณีนี้อาจจะให้กินเป็นช่วงเวลาสั้นๆ คือ 7 วันแล้วใช้ยาคุมกำเนิดแบบแผงปกติเพื่อควบคุมอาการต่อ ส่วนใหญ๋หลังหยุดกินยาประมาณ 2-7 วันก็จะมีเลือดประจำเดือนออกมาจากการที่ได้ยาฮอร์โมนไปแล้วหยุด คือเป็นการปรับให้มีเลือดออกมาตามปกติก่อน จากนั้นจะต้องป้องกันการเกิดซ้ำโดย ประมาณวันที่ 5 ของรอบเดือนให้เริ่มต้นรับประทานยาเม็ดคุมกำเนิด รับประทานต่อเนื่องเป็นเวลาอย่างน้อย 3 เดือนหรือตามที่แพทย์ระบุมาควรสังเกตอาการต่อไปว่าหลังจากนี้เลือดมาตามรอบเดือนทุก 22-35 วันหรือไม่ ถ้ายังออกมาผิดปกติอีก ควรกลับไปพบแพทย์เพื่อตรวจเพิ่มเติม เพราะอาจจะมีความผิดปกติเพิ่มเติมที่ตรวจเจอได้เมื่อเวลาผ่านไปได้เช่นกัน